CELEX: 22013D0121
Language: mt
Date: 2013-06-14 00:00:00
Title: Deċiżjoni tal-Kumitat Konġunt taż-ŻEE Nru 121/2013 tal- 14 ta’ Ġunju 2013 li temenda l-Anness XIII (Trasport) tal-Ftehim ŻEE

28.11.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/23
               
            DEĊIŻJONI TAL-KUMITAT KONĠUNT TAŻ-ŻEE
      Nru 121/2013
      tal-14 ta’ Ġunju 2013
      li temenda l-Anness XIII (Trasport) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Id-Deċiżjoni tal-Kummissjoni 2009/750/KE tas-6 ta’ Ottubru 2009 dwar id-definizzjoni tas-Servizz Elettroniku Ewropew tan-Nollijiet u l-elementi tekniċi tiegħu (1) għandha tiġi inkorporata fil-Ftehim ŻEE.
               
            
                  (2)
               
               
                  Għalhekk l-Anness XIII ta’ mal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-punt li ġej jiddaħħal wara l-punt 18b (Direttiva 2004/52/KE tal-Parlament Ewropew u tal-Kunsill) tal-Anness XIII ta’ mal-Ftehim ŻEE:
      
                  “18ba.
               
               
                  
                     32009 D 0750: Id-Deċiżjoni tal-Kummissjoni 2009/750/KE tas-6 ta’ Ottubru 2009 dwar id-definizzjoni tas-Servizz Elettroniku Ewropew tan-Nollijiet u l-elementi tekniċi tiegħu (ĠU L 268, 13.10.2009, p. 11).”
               
            Artikolu 2
      It-testi tad-Deċiżjoni 2009/750/KE li għandhom jiġu ppubblikati fl-ilsien Islandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fil-15 ta’ Ġunju 2013, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, l-14 ta’ Ġunju 2013.
         
            
               Għall-Kumitat Konġunt taż-ŻEE
            
            
               Il-President
            
            Gianluca GRIPPA
         
      
      
         (1)  ĠU L 268, 13.10.2009, p. 11.
      
         (*)  Ma huwa indikat l-ebda rekwiżit kostituzzjonali.
      
         Dikjarazzjoni Konġunta mill-Partijiet Kontraenti
         għad-Deċiżjoni tal-Kumitat Konġunt taż-ŻEE Nru 121/2013 tal-14 ta’ Ġunju 2013 li tinkorpora d-Deċiżjoni tal-Kummissjoni 2009/750/KE fil-Ftehim ŻEE
         
            “Il-Partijiet Kontraenti jirrikonoxxu li fid-dawl tas-sitwazzjoni speċifika tal-Liechtenstein, in-netwerk tat-toroq tiegħu li huwa żgħir ħafna kif ukoll il-fatt li fl-1 ta’ Jannar 2001 il-Liechtestein introduċa Tariffa għall-Vetturi Tqal, li hija bbażata fuq ftehim bilaterali bejn il-Liechtenstein u l-Isvizzera u li tiġi imposta fil-postazzjonijiet komuni fil-fruntieri permezz tat-Trattat tiegħu ta’ Unjoni Doganali mal-Isvizzera, il-kwistjonijiet dwar l-interoperabbiltà tas-sistemi elettroniċi dwar taxxi [tan-nollijiet] tat-toroq fil-Liechtenstein huma trattati f’kooperazzjoni mill-qrib mal-Isvizzera.”